Викто̀р Луѝ Емилиа̀н Кордониѐ () е френски военен деец, дивизионен генерал (генерал-майор), участник в Първата световна война. Кордоние командва съглашенските войски в Битката при завоя на Черна по време на Битолското настъпление на Антантата през есента на 1916 година. Историкът на Първата световна война Джефри Блейни го нарича „един от най-добрите генерали на Франция“.